Ādažu novads

Ādažu novads ir Latvijas pašvaldība, kurā pēc Latvijas 2021. gada administratīvi teritoriālās reformas 2021. gada 1. jūlijā tika apvienots Ādažu novads un Carnikavas novads. Robežojas dienvidrietumos ar Rīgas pilsētu, dienvidos ar Ropažu, austrumos ar Siguldas un ziemeļos ar Saulkrastu novadu. Ādažu novada ziemeļrietumu mala pieguļ Baltijas jūras Rīgas līcim, tā teritorija atrodas abos Gaujas krastos. Novada centrs atrodas Ādažos.

 Teritoriālais iedalījums 
Novadu veido Ādažu pilsēta, Ādažu pagasts (ar centru Ādažos) un Carnikavas pagasts (ar centru Carnikavā).

 Daba 

 Reljefa formas 
Novads ir samērā līdzens. Ādažu pagastā ievērojamākās virsotnes ir Utaiņu kalns, Bākas kalns, Ādažu poligona kurgāni (Franču kurgāns, Kadetu kurgāns, Puskas kurgāns) utt. Carnikavas pagastā izceļas augstas piejūras kāpas — Dižpalvas kāpa, Labošanās virsotne, Lilastes kāpa u.c.

 Hidrogrāfija 

 Upes 
Caur Ādažu novadu plūst Gauja, kas šeit ietek Baltijas jūras Rīgas līcī. Citas lielākās upes novadā ir Langa un Puska, bet ievērojamākās mākslīgās ūdensteces — Gaujas—Baltezera kanāls un Mangaļu Eimurs. Lielāko daļu Carnikavas ciema centru aptver Vecgauja.

 Ūdenstilpes 
Dienvidu Garezers, Dzirnezers, Laveru ezers, Lilastes ezers, Mazlandziņas ezers, Pulksteņezers, Serģis, Ummis, Vidējais Garezers, Ziemeļu Garezers. Ataru ezers, Kadagas ezers, Lielais Baltezers, Lieluikas ezers, Lilastes ezers, Mazais Baltezers, Mazuikas ezers, Vējupe u.c.

 Purvi 
Novadā atrodas daudzi purvi — Drāksleja, Dzērves purvs, Jūgu purvs, Briežu purvs, Ķikatpurvs, Lapu purvs u.c.

 Dabas aizsardzība 
Visa novada Rīgas līča piekraste atrodas Piejūras dabas parka teritorijā, Carnikavas pagastā. Ādažu pagastā atrodas aizsargājamo ainavu apvidus "Ādaži", kurā iekļauts dabas liegums Lieluikas un Mazuikas ezers, kā arī dabas liegums Lielā Baltezera salas.

 Vēsture 
Senākais zināmais Ādažu apkārtnes nosaukums ir Aa (senais Gaujas nosaukums), arī ir sastopams nosaukums Ada Flusing. 18. gadsimta Ādažu-Carnikavas draudzes novada kartē parādās latviskais Adaschi zem Bukultu pils un Ādažu muižas nosaukumiem.Ādaži. Pagātnes dialogs ar Pagatni. Ādaži: Ādažu novada dome 2019. 14-15lpp Carnikava pirmoreiz rakstītajos avotos parādās 1211. gadā, Indriķa Livonijas hronikā kā Sarnikau (lībiešu valodā) un Coywemund jeb Coiwemund ("Gaujas grīva") vācu valodā. 

Livonijas krusta karu laikā novada teritorijas bija daļa no Līvu zemēm (piem. Daugavas Līvzeme, Turaidas zeme). Vismaz daļu novada (Carnikavu) pieskaitīja arī Kubeseles pilsnovadam. Lielākā daļa mūsdienu novada teritorijas kopš vismaz 1549. gada bija daļa no Ādažu-Carnikavas draudzes novada. 1566. gadā mūsdienu novada teritoriju iekļāva Rīgas apriņķī. Pēc 1866. gada pagastu pašvaldību likuma pieņemšanas tika izveidots Vidzemes guberņas Rīgas apriņķa Ādažu pagasts. Daļa mūsdienu Carnikavas pagasta teritorijas (rietumu daļa līdz Garciemam) līdz 1949. gadam atradās Mangaļu pagastā. 1935. gadā Rīgas apriņķa Ādažu pagasta platība bija 402 km² un tajā dzīvoja 3338 iedzīvotāji.

Sākoties otrreizējai padomju okupācijai, 1945. gadā pagastā izveidoja Ādažu, Berģu, Carnikavas un Garkalnes ciema padomes, bet pagastus 1949. gadā likvidēja. Ādažu ciems ietilpa Saulkrastu (1949—1956) un Rīgas (pēc 1956. gada) rajonos. Ādažu ciemam 1954. gadā pievienoja likvidēto Carnikavas ciemu. 1974. gadā pievienoja likvidētā Mangaļu ciemaLatvijas PSR mazā enciklopēdija kolhoza «Ādaži» teritoriju, bet daļu teritorijas pievienoja Berģu ciemam. 1977. gadā pievienoja daļu likvidētā Berģu ciemaLatvijas PSR mazā enciklopēdija un daļu Garkalnes un Vangažu ciema teritorijas. Carnikavas ciems ietilpa Saulkrastu rajonā, 1954. gadā to pievienoja Ādažu ciemam. 1977. gadā Garkalnes ciemam pievienoja daļu likvidētā Berģu ciema un daļu Vangažu ciema teritorijas, bet daļu Garkalnes ciema pievienoja Ādažu ciemam.

1990. gadā ciemu reorganizēja par pagastu. 1992. gada 2. aprīlī no Ādažu pagasta atdalīja jaunizveidotā Carnikavas pagasta teritoriju. 2006. gadā Rīgas rajona Ādažu un Carnikavas pagastus reorganizēja par Rīgas rajona Ādažu un Carnikavas novadiem, kuri 2009. gada 1. jūlijā kļuva par patstāvīgām pirmā līmeņa pašvaldībām, rajonus likvidējot. 2021. gada 1. jūlijā abus novadus apvienoja — līdzšinējā Ādažu novada teritorija atkal kļuva par Ādažu pagastu, bet Carnikavas novada teritorija — par Carnikavas pagastu. 2022. gadā no Ādažu pagasta, kā atsevišķu administratīvu teritoriju, atdalīja Ādažu pilsētu, kas kalpo gan kā novada, gan Ādažu pagasta centrs.

 Iedzīvotāji 

 Iedzīvotāju skaita izmaiņas 
Esošajās robežās, pēc CSP datiem.OSP

 Apdzīvotās vietas 

 Ādažu pagasts (11): Alderi, Āņi, Atari, Baltezers, Birznieki, Divezeri, Eimuri, Garkalne, Kadaga, Stapriņi, Iļķene.
 Carnikavas pagasts (11): Carnikava, Eimuri, Garciems, Garupe, Gauja, Kalngale, Laveri, Lilaste, Mežciems, Mežgarciems, Siguļi.

+Ādažu novadā kopā iedzīvotāju skaits pēc PMLP 01.01.2021 ir Nr.skaitsNosaukumsStatussNovads (līdz 2021. gadam)Pagasti19791989200020162020202220251ĀdažiPilsētaĀdažu novads—34404000428860906796748279132CarnikavaCiemsCarnikavas novadsCarnikavas pagasts14583337333639284440488251833KadagaCiemsĀdažu novadsĀdažu pagasts1000147920612195236225184GarciemsCiemsCarnikavas novadsCarnikavas pagasts1694094018641321146815775GaujaCiemsCarnikavas novadsCarnikavas pagasts1401365681130130414946KalngaleCiemsCarnikavas novadsCarnikavas pagasts3394835838531019115812997BaltezersCiemsĀdažu novadsĀdažu pagasts6315169721215139397410048GarupeCiemsCarnikavas novadsCarnikavas pagasts51224596417479StapriņiCiemsĀdažu novadsĀdažu pagasts12849651654861210GarkalneCiemsĀdažu novadsĀdažu pagasts314378491494536570Avoti:

 Nacionālais sastāvs 

 Pašvaldība 

Pašvaldības lēmējvaras funkcijas nodrošina novada iedzīvotāju ievēlēta dome 15 deputātu sastāvā. Domes darbs tiek organizēts pastāvīgo komiteju un domes sēdēs. Atbilstoši pašvaldības darbības jomām, dome no deputātu vidus ir izveidojusi trīs pastāvīgās komitejas — Attīstības komiteju, Finanšu komiteju un Izglītības, kultūras, sporta un sociālo komiteju.
+PartijasBalsu skaits%Vietas Latvijas Reģionu apvienība 3124 45,39 6 Zaļo un Zemnieku savienība 1385 15,69 2 Nacionālā apvienība "Visu Latvijai!"-"Tēvzemei un Brīvībai/LNNK", Jaunā konservatīvā partija 1309 14,83 2 Latvija pirmajā vietā 888 10,06 2 Progresīvie 617 6,99 1 Suverēnā vara, Apvienība Jaunlatvieši 515 5,83 1 Latvijas Zaļā partija 482 5,46 1

 Saimniecība 

 Transports 
Ādažu novadu šķērso vairāki dažādu nozīmju autoceļi. Vienīgais galvenais autoceļš, kas iet cauri Ādažu novadam ir  (Rīga (Baltezers)—Igaunijas robeža (Ainaži). Tāpat, novadu šķērso arī reģionālās nozīmes autoceļš —  (Rīga—Carnikava—Ādaži).

Novadu šķērso arī dzelzceļa līnija Zemitāni—Skulte, uz kuras Ādažu novada teritorijā atrodas divas dzelzceļa stacijas — Carnikava un Lilaste un trīs dzelzceļa pieturas — Garciems, Garupe, Gauja.

 Izglītība 

Ādažu novadā darbojas trīs vidusskolas — Ādažu vidusskola, Ādažu Brīvā Valdorfa skola un Carnikavas vidusskola, kā arī viena sākumskola — Ādažu sākumskola.

 Sports 

Ādažu novadā plaši izplatītu sportisko aktivitāšu lokā ir futbols, basketbols, florbols, hokejs, ūdenssports, riteņbraukšana, BMX un citi.

 Sporta komandas 

 Saulkrastu, Ādažu un Carnikavas FBK SĀC (florbols)
 Futbola Alianse (futbols)
 FK Ādaži
 MFKA Carnikava
 FK Carnikava
 BK Ādaži/Carnikava (basketbols)
 BK Ādaži/Daily (basketbols)

 Kultūra 

 Reliģija 

 Ievērojami novadnieki 
 Ernsts Reinholds fon Mengdens (1726—1798), vācbaltiešu aristokrāts, Krievijas Impērijas virskambarkungs, landrāts, valsts padomnieks, dzimtskungs
 Johans Frīdrihs Šillings (1765—1859), vācbaltiešu izcelsmes Vācijas būvmeistars
 Reinholds Bernhards (1879—1937), tālbraucējs kapteinis, hidrogrāfs, meteorologs un hidrologs, Polinēzijas ģeogrāfs, antropologs
 Fēlikss Cielēns (1888—1964), jurists, politiķis, rakstnieks, sabiedrisks darbinieks
 Jēkabs Prīmanis (1892—1971), kara ārsts, antropologs, eiģēniķis
 Jēkabs Dzenis (1893—1979), virsnieks
 Bruno Jirgensons (1904—1982), bioķīmiķis
 Arnolds Jirgensons (1906—2004), inženieris, ķīmiķis
 Ārijs Ūdris (1956), ekonomists, politiķis
 Sandra Sondore Kukule (1971), juriste, politiķe
 Māris Sprindžuks (1971), agronoms, politiķis
 Dzintars Dreibergs (1981), latviešu kino režisors (dzīvo un vasaras pavadījis Garupē)
 Toms Skujiņš (1991), Latvijas riteņbraucējs (dzīvojis Carnikavā)

 Ievērojamas vietas 

 Attēlu galerija 

 Atsauces 

 Ārējās saites 

 Oficiālā pašvaldības mājaslapa

 Skatīt arī 

 Ādažu novads (2006—2021)
 Ādaži (aizsargājamo ainavu apvidus)


Kategorija:Latvijas novadi